# Albert Segura i Arcas

Albert Segura i Arcas (Barcelona, 1982) és un periodista català. Ha sigut corresponsal a l’estranger i presentador de ràdio. Actualment treballa a Televisió de Catalunya com a director de documentals al programa Sense ficció.

## Biografia

Llicenciat en periodisme a la Universitat Ramon Llull. Va completar els seus estudis estudiant dos postgraus a la UAB i a la London School of Economics. Durant deu anys va ser el corresponsal a Brussel·les i París de l’emissora RAC1, de 8aldia amb Josep Cuní i del diari El Punt Avui. Posteriorment, el 2017 fou nomenat sotsdirector de l'Agència Catalana de Notícies.
Entre 2017 i 2020 va presentar el programa Solidaris, a Catalunya Ràdio. A la mateixa cadena, presentà durant cinc temporades les edicions en dies festius i vacances d'El Matí de Catalunya Ràdio, durant les etapes de Mònica Terribas i Laura Rosel, i entre 2020 i 2023 fou el sotsdirector del programa.
El 2018 es va incorporar a l'equip del Sense Ficció. Com a director de documentals, ha dirigit els documentals Altsasu, ferides obertes (2019) i Presumptes culpables (2022), sobre el procés de pau basc després de la dissolució d’ETA i l’empresonament de vuit joves per una baralla amb guàrdies civils. També és autor d’El mirall andorrà (2020), sobre el dret a l'avortament a Andorra, d’Atrapades entre dos mons (2023, 19,2%), que denuncia la violència i opressió que pateixen catalanes d’origen musulmà, i de Porca misèria (2024), sobre l’impacte de les macrogranges catalanes i el consum del porc per a la salut i el canvi climàtic.
Com a periodista, també ha col·laborat amb mitjans com El Periódico, El Mundo, El9nou, RNE, France 24 o Tv5 Monde.

## Premis i reconeixements

* 2019 - Premi Mussol atorgat per l'Ajuntament de Sant Quirze del Vallès.
* 2010 - Premi Veus i Drets Humans 2019 del Festival de Cinema i Drets Humans de Barcelona (pel programa Solidaris)

## Referències

* 1 2 CCMA. «Laura Rosel dirigirà i presentarà "El matí de Catalunya Ràdio" a partir del 31 d'agost - 3Cat». [Consulta: 15 febrer 2024].
* ↑ Pérez, Gabriel. «“Al documental hi parlen dones amb la cara tapada i la veu distorsionada com si fossin terroristes només per haver avortat”». Altaveu, 01-03-2020. [Consulta: 15 febrer 2024].
* ↑ «Ser corresponsal a Brusel·les, una lliçó d'Albert Segura» (en anglès). Universitat Pompeu Fabra, 22-01-2018. [Consulta: 15 febrer 2024].
* ↑ Gordillo, Saül. «Albert Segura». Saül Gordillo (saül.cat), 16-07-2015. [Consulta: 15 febrer 2024].
* ↑ Ràdio, Catalunya. «Albert Segura presentarà i dirigirà la desena temporada de "Solidaris" a Catalunya Ràdio», 20-07-2017. [Consulta: 15 febrer 2024].
* ↑ CCMA. «"Sense ficció" estrena "Altsasu: ferides obertes" - 3Cat». [Consulta: 15 febrer 2024].
* ↑ CCMA. «Atrapades, però rebels, al "Sense ficció" - 3Cat». [Consulta: 15 febrer 2024].
* ↑ CCMA. «Els matins - Les grans explotacions de porcs, a debat - 3Cat». [Consulta: 15 febrer 2024].
* ↑ CCMA. «"Porca misèria": Els efectes de les grans explotacions de porcs sobre la sequera i el medi ambient - 3Cat». [Consulta: 15 febrer 2024].
* ↑ «La Colla de Diables i el periodista Albert Segura, premis Mussolada i Mussol 2019». Ajuntament de Sant Quirze del Vallès, 29-04-2019. [Consulta: 15 febrer 2024].
* ↑ CCMA. «"Solidaris" rep el Premi Veus i Drets Humans 2019 del Festival de Cinema i Drets Humans de Barcelona», 10-01-2020. [Consulta: 15 febrer 2024].